Има дължина 1670 км и водосборен басейн от 282 300 км². Образува каньона Хелс, който достига на дълбочина 2410 м, и водопада Шошони. Средногодишен отток на вода около 1390 м³/с. Реката е плавателна до гр. Люистън. Експедицията, която водят Мериуетър Луис и Уилям Кларк през 1804 – 1806 г., е първото голямо изследване на реката. По-късно е изследвана и от Бенджамин Люис Бонвил – през 1833 г. Едно от старите имена на реката е именно "Луис".